\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ДЕЦА И ВЪЗРАСТНИ ОБСЪЖДАТ ЗАЕДНО БЪДЕЩЕТО В ОБЩНОСТТА**

**гр. София, 11.03.2016 г. хотел Акорд 11 ч.**

На 10 и 11 март на Национална кръгла маса в София представители на **осем общински администрации от страната и Областна управа – Сливен, заедно с представители на осем общински и един областен съвети на децата**, ще представят резултати от съвместната си дейност по проект на Фондация „Партньори-България“.

По време на съвместни обучения през юли 2015 г. децата и възрастните заедно гласуваха **актуални проблеми**, с които се сблъскват децата в общините и областта, а през учебната година осъществиха програма по кооперативно (съвместно) планиране и дейности по малки проекти, с които да работят за тяхното разрешаване.

От май 2015 г. до март 2016 г. повече от 180 деца и над 50 експерти от общински и областни администрации, училищни ръководства, институции и НПО от Сливен, Нова Загора, Котел, Твърдица, Монтана, Вършец, Благоевград и Гоце Делчев работиха в сътрудничество в **10 обучения, 45 срещи по кооперативно планиране и 9 малки проекта за укрепване на детското участие на общинско ниво**.

На националната кръгла маса децата, заедно с възрастните, ще представят резултатите от проведените срещи и инициативи, ще бъде обсъдена ефективността на съвместната работа и ще бъдат поставени **цели за бъдещото развитие на детското участие в на общинско ниво.**

Поканени за участие са и експерти от специализирани комисии в Народното събрание, Министерство на образованието и науката, Държавната агенция за закрила на детето и Съвета на децата към ДАЗД, Министерство на младежта и спорта, Омбудсман на Република България, УНИЦЕФ, Национална мрежа за децата и МЕГАФОН, Национално сдружение на общините в Република България и др.

Фондация „Партньори-България” работи отдавна в областта на гражданското образование и детското участие, а от 4 години изпълнява проекти, специално фокусирани върху изграждането и функционирането на детски съвети на училищно, общинско и областно равнище.

Проектът „Засилване на ролята на детските съвети и превръщането им в активен фактор за вземане на решения по въпросите на децата на общинско и областно равнище“ се финансира в рамките на Програмата за подкрепа на НПО в България по Финансовия механизъм на Европейското икономическо пространство 2009-2014 г. Както и досега, Фондация „Партньори-България“ ще продължи усилията си в утвърждаването на разбирането, че децата са равнопоставени граждани и притежатели на права, и тяхното мнение има изключително значение при взимане на решения за тяхното благосъстояние в местната общност и на национално ниво. Организацията ще продължи да работи за детското участие.

Този документ е създаден с финансовата подкрепа на Програмата за подкрепа на неправителствени  организации в България по Финансовия механизъм на Европейското икономическо пространство. Цялата отговорност за съдържанието на документа се носи от Фондация „Партньори-България“ и при никакви обстоятелства не може да се приема, че този документ отразява официалното становище на Финансовия механизъм на Европейското икономическо пространство и Оператора на Програмата за подкрепа на неправителствени организации в България.

[www.ngogrants.bg](http://www.ngogrants.bg/)